**อาจารย์คณะสัตวแพทยศาสตร์ มข.เป็นวิทยากรอบรมเกษตรกรผู้เลี้ยงโคนม**

เมื่อวันพุธที่ 12 เมษายน 2560 ที่ผ่านมา ณ ห้องประชุมสหกรณ์โคนมขอนแก่น จำกัด **ผศ.น.สพ.ดร.อรัญ จันทร์ลุน** พนักงานมหาวิทยาลัยสายผู้สอน สังกัดภาควิชาอายุรศาสตร์ คณะสัตวแพทยศาสตร์ มหาวิทยาลัยขอนแก่น ได้รับเชิญจากสหกรณ์โคนมขอนแก่น จำกัด ให้ทำหน้าที่ในการเป็นวิทยากรในการอบรมเกษตรกรผู้เลี้ยงโคนมในการตรวจสอบคุณภาพของน้ำนมโดยวิธีแอลกอฮอล์ 70% ซึ่งเป็นเทคนิคในการตรวจสอบการตกตะกอนของโปรตีนในน้ำนม วัตถุประสงค์ของการจัดอบรมก็เพื่อเป็นการเพิ่มพูนความรู้และแก้ไขปัญหาคุณภาพน้ำนมให้กับเกษตรกร ปกติโปรตีนในน้ำนมที่มีคุณภาพดีจะไม่ตกตะกอนกับแอลกอฮอล์ที่มีความเข้มข้นเพียง 70 % หากทำการทดสอบน้ำนมด้วย 70 % แอลกอฮอล์ แล้วพบว่ามีการตกตะกอนในน้ำนม แสดงว่าโปรตีนในน้ำนมขาดความคงตัวและน้ำนมมีคุณภาพไม่ดี